लम्बे समय के लिए की जाने वाली त्वचा की देखभाल कम समय में ठीक करें
हर किसी की स्किन का एक विशेष प्रकार होता है: सामान्य, रुखी, संवेदनशील, तैलीय या संयुक्त |सही स्किन केयर प्रोडक्ट को खरीदने के लिए और न्यूनतम उत्तेजना के साथ एक प्रभावशाली उपचार बनाने के लिए अपनी स्किन के प्रकार को जानें | अगर आपको अपनी स्किन के प्रकार के बारे में नहीं जानते हैं तो आप अपने डर्मेटोलॉजिस्ट, एक मेकअप आर्टिस्ट या मेकअप स्टोर के कर्मचारी से पूछ सकते हैं | वो आपकी स्किन का टेस्ट करके आपको अपनी त्वचा की देखभाल के लिए सही प्रोडक्ट लेने की सिफारिश कर सकते हैं |   सामान्य: बहुत कम दिखने वाले छिद्र, संवेदनशीलता नहीं, अच्छा रंग | रुखी या शुष्क: छोटे छिद्र, लाल चकत्ते, कम लचीलापन, दबा हुआ रंग | संवेदनशील: उत्तेजक पदार्थों के संपर्क में आने पर आप लालिमा, खुजली, जलन या रूखापन अनुभव कर सकते हैं | तैलीय: बड़े छिद्र, चमकदार रंगत, ब्लैकहेड्स (blackheads), मुहांसे और अन्य झाइयों (blemishes) की उपस्थिति | संयुक्त: कुछ हिस्सों में सामान्य, अन्य हिस्सों में रुखी या तैलीय, विशेषरूप से टी-ज़ोन (t-zone) में | यथासंभव कोमलता से प्रभावित हिस्से को धोएं और इसके लिए गर्म पानी का उपयोग करें, बहुत गर्म पानी का नहीं | ब्रांड्स जैसे डव (dove), पेअर्स (pears) जैसी सौम्य साबुन का प्रयोग करें जो आपकी स्किन को उत्तेजित या रुखा किये बिना साफ़ करने के लिए बनाई जाती हैं | आप सैलिसिलिक एसिड युक्त चेहरे के क्लीनजर का उपयोग भी कर सकते हैं जो मुहांसों को हटाने और मुहांसों से सुरक्षा देने में मदद करते हैं |  अपने साफ़ हाथों से ही धोयें और कड़क या त्वचा पर खुरदुरी चीजें जैसे लूफ़ा, पफ या कपडे का उपयोग न करें। हाथों से चेहरा धोना सबसे बेहतर और सुरक्षित तरीका है। अधिक पानी पीने से आपके शरीर को स्वस्थ रहने और उच्च स्तर पर काम करने में मदद मिलती है और पानी पीने से तात्पर्य है कि संभवतः आप शर्करायुक्त पेय जैसे जूस, सोडा, और एनर्जी ड्रिंक्स नहीं पियें क्योंकि इसके प्रमाण पाए गये हैं कि आप जो कुछ भी खाते या पीते हैं उसका असर आपके मुहांसों पर पड़ता है |आपके शरीर के हाइड्रेटेड रहने से आपकी स्किन भी हाइड्रेटेड रहेगी जिससे आपकी त्वचा को एक स्वस्थ, आकर्षक  लुक (look) और अनुभूति मिलती है | इससे त्वचा की मृत कोशिकाओं को हटाने, स्किन को नर्म करने और त्वचा की रंगत को बढ़ाने में मदद मिलगी | आप एक स्क्रब या एक्स्फोलियेट खरीद सकते हैं | पर ध्यान रहें की इसका अधिक उपयोग न करें क्योंकि एक सप्ताह में एक से अधिक बार एक्स्फोलियेट करने से स्किन रुखी हो सकती है और यह वास्तव में स्किन को उत्तेजित कर सकता है | हालाँकि, थोड़ी मात्रा में सूर्य का प्रकाश स्वास्थवर्धक होता है लेकिन अधिक मात्रा से आपके चेहरे पर लालिमा और उत्तेजना उत्पन्न हो सकती है | अल्ट्रा वोइलेट रेज़ (uv rays) के कारण आपकी स्किन पर डार्क स्पॉट हो सकते हैं और स्किन कैंसर की संभावना बढ़ सकती है | बाहर निकलने से पहले एक एसपीएफ 30 या 45 वाला माँइस्चराइजर लगाये | किशोर अवस्था और मुहांसों का कुछ विशेष सम्बन्ध है लेकिन मुहांसे और भी कई कारणों से हो सकते हैं | इनमे से कुछ कारण निम्नलिखित हैं:  हार्मोन परिवर्तन: यह किशोरावस्था शुरू होने, कुछ विशेष दवाओं के प्रयोग से, परिवार नियोजन के तरीके अपनाने, आदि से हो सकते हैं | आहार: अधिकतर डेरी और ग्लूटेन (gluten) युक्त प्रोडक्ट्स के उपयोग से हो सकते हैं | बाल न धोनें से: आपके बालों में उपस्थित तेल आपकी स्किन के छिद्रों को अवरुद्ध कर सकते हैं, विशेषरूप से सिर के शिखर भाग के चारों ओर | कॉस्मेटिक्स (cosmetics): अगर आप मेकअप का उपयोग करते हैं तो चेहरा धोने के बाद भी कुछ अवशेष आपकी स्किन के छिद्रों को ढँक सकते हैं और इसके कारण मुहांसे उत्पन्न हो सकते हैं | आपको एक अच्छा मेकअप रिमूवर (makeup remover) खोजना होगा | ऐसे प्रोडक्ट्स जो आपकी स्किन के प्रकार के लिए बहुत तैलीय या कठोर होते हैं वे भी आपकी स्किन पर इसी प्रकार के नकारात्मक प्रभाव डाल सकते हैं | अत्यधिक पसीना और आद्रता (humidity): यह सुनकर बहुत अजीब लगता है लेकिन इससे आपकी स्किन पर एक यीस्ट (yeast) पाया जाता है जिसे मलास्सेजिया (malassezia) कहते हैं | यह आपकी स्किन पर बिना किसी परेशानी का कारण बने रह सकता है लेकिन जब यह यीस्ट बहुत अधिक नमी के संपर्क में आता है तब तेज़ी से वृद्धि कर सकता है और मुहांसों का कारण बन सकता है | अपने मुहांसों को नोचने से (विशेषरूप से ब्लैक और वाइट हेड्स को), वास्तव में ये और अधिक उत्पन्न हो सकते हैं | मुहांसे को नोचने से बैक्टीरिया फैलते है जिसके कारण चेहरे के विभिन्न भागों में मुहांसे उत्पन्न होने लगते हैं और बैक्टीरिया के फैलने की सम्भावना और अधिक बढ़ जाती है | यथासंभव अपने हाथ अपने चेहरे और मुहांसे युक्त हिस्सों से दूर रखें | विच हेज़ल एक पौधा हैं जिसका उपयोग अधिकतर एक एसट्रिंजेंट (astringent)के रूप में किया जाता है, इसका मतलब यह है कि यह त्वचा को अस्थायी रूप से रंगत या टोन (tone) करता है | विच हेज़ल खुजली और लालिमा से राहत देने वाली मुहांसों की एक आम औषधि है | हालाँकि, विच हेज़ल के उपयोग से संभवतः आपके मुहांसे ठीक न हों लेकिन इसके प्रयोग से निश्चित रूप से मुहांसे कम से कम दिखने में मदद मिलेगी और उत्तेजित त्वचा को शांति मिलेगी | विच हेज़ल ज्यादातर एक एसट्रिंजेंट के रूप में आती है | विच हेज़ल को आप अल्कोहल से युक्त या अल्कोहल के बिना एक नुस्खे या फोर्मुले में खरीद सकते हैं (ये सामान्यतः लगभग 14 प्रतिशत अल्कोहल के घोल में आते हैं), लेकिन विच हेज़ल को अल्कोहल के साथ खरीदने की सिफारिश नही की जाती है क्योंकि अल्कोहल त्वचा को रूखा, बेजान और उत्तेजित कर देता है | अगर आपके मुहांसे लाल और दर्द्युक्त हैं तो इस अल्पावधि की विधि से आपको काफी मदद मिलती है | बर्फ के टुकड़े को फ्रीजर से बाहर निकालकर कुछ मिनट रखें और फिर इसे धीरे-धीरे सूजन कम करने के लिए मुहांसों पर लगायें | ठंडक से त्वचा की गहराई में उपस्थित रक्त वाहिकाएं संकुचित हो जाती हैं और मुहांसों की लालिमा और सूजन कम दिखने लगती है | कुछ मिनट तक एक टी बैग को गर्म पानी में भाप दें; (विशेषरूप से ब्लैक टी फायदा पहुंचती है) अब टी बैग को बाहर निकाल लें और बैग से अधिकतर तरल को निचोड़कर निकाल दें और टी बैग को थोडा ठंडा होने दें और इसे मुहांसे के ऊपरी भाग पर कोमलता से रखें |  टी बैग्स में टेनिन (tannin) की अच्छी मात्रा पाई जाती है | ये टेनिन सूजन को कम करने में मदद करते हैं और अधिकतर सूजी हुई आँखों की परेशानी को दूर करने में स्थानीय रूप से उपयोग किये जाते हैं | सेरापेप्टेज़ एक प्राकृतिक केमिकल है जिसे रेशम के कीड़े से प्राप्त किया जाता है और यह आधिकारिक तौर पर एक आहार अनुपूरक के रूप में वर्गीकृत किया गया है | यह प्रोटीन को तेज़ी से और अधिक प्रभावी रूप से तोड़कर सूजन कम करता है | एस्पिरिन एक लोकप्रसिद्द घरेलू दवा है जिसका उपयोग लालिमा और सूजन को दूर करने में किया जाता है  क्योंकि एस्पिरिन में सैलिसिलिक एसिड (salicylic acid) पाया जाता है जो एक केमिकल है और यह कम दर्द में राहत देने के लिए उपयोग किया जाता है | ऐसा माना जाता है कि एस्पिरिन मुहांसों को सुखा कर सूजन कम करती है |  एस्पिरिन की टेबलेट को तोड़कर पीस लें और इसे पानी की कुछ बूंदों के साथ मिलाकर पेस्ट बना लें। एक कॉटन स्वाब या क्यू-टिप से पेस्ट को मुहांसे पर लगाकर पूरे हिस्से को कवर करें | अब पेस्ट को मुहांसे पर सूखने दें और कई घंटों के लिए ऐसे ही छोड़ दें | कई लोग रात को सोने से पहले इस पेस्ट को मुहांसों पर लगाना पसंद करते हैं और सुबह अपना मुंह धोते समय एस्पिरिन के पेस्ट को साफ़ कर लेते हैं | ये तीनों प्रकार की प्राकृतिक सामग्रियाँ घर पर कई लोगों की सूजन को कम करने में मदद कर चुकी हैं | हालाँकि, ये सभी विभिन्न प्रकार से काम करती हैं लेकिन ऐसा माना जाता है कि इन तीनों में ही मुहांसों से लड़ने का एक समान गुण पाया जाता है | अभी तक, ऐसा कोई वैज्ञानिक प्रमाण नहीं है कि ये मुहासों को ठीक कर सकते हैं या सूजन को कम कर सकते हैं इसलिए इनका उपयोग संभल कर करें |   नीम्बू का एक टुकड़ा काटकर मुहांसे के ऊपर की स्किन पर रखें | नीम्बू के रस में उपस्थित सिट्रिक एसिड मुहांसे के बैक्टीरिया से लड़ने में मदद करता है और मुहांसे से बने निशान को भरने में भी मदद करता है | ध्यान रहे कि नीम्बू के उपयोग से थोड़ी जलन हो सकती है। खीर अपने सूजन-विरोधी गुणों के लिए जाना जाता है | खीरे का एक टुकड़ा काटकर मुहांसे की जगह पर रखें | खीरा सूजन को कम करने में मदद करके त्वचा को शांति प्रदान करेगा | टमाटरों की मृदु अम्लीयता मुहांसों से लड़ने में मदद करती है | यही नहीं, बल्कि कई मुहांसों की दवाओं में विटामिन ए और विटामिन सी का उपयोग किया जाता है जिनके टमाटर बहुत अच्छे स्त्रोत हैं | टमाटर का एक टुकड़ा काटकर मुहांसे वाली जगह पर लगायें और एक घंटे से ज्यादा समय के लिए लगा न रहने दें |
अपनी स्किन के प्रकार को जानें: एक सौम्य साबुन या क्लीनजर से अपना चेहरा दिन में दो बार धोएं: हाइड्रेटेड रहें: सप्ताह में एक बार अपनी स्किन को एक्स्फोलियेट (exfoliate) करें: सनब्लॉक (sunblock) लगायें: मुहांसों के विभिन्न कारणों को पहचानें: अपने चेहरे की स्किन को बार बार छुएं नहीं या मुहांसों को नोंचें नहीं: सूजन और लालिमा को दूर करने में मददगार विच हेज़ल (witch hazel) का उपयोग करें: एक बर्फ के टुकड़े का उपयोग करें: एक गीले टी बैग (soaked tea bag) से मुहांसे युक्त हिस्से को ढंकें: सूजन कम करने के लिए इबुप्रोफेन (ibuprofen) के विकल्प सेरापेप्टेज़ (serrapeptase) लें: लालिमा और सूजन कम करने के लिए एक एस्पिरिन (aspirin) का पेस्ट बनायें: नीम्बू, खीरा या टमाटरों का प्रयोग करें:
https://www.wikihow.com/Reduce-the-Swelling-and-Redness-of-Pimples https://www.wikihow.com/Reduce-the-Swelling-and-Redness-of-Pimples
Long-term Care Short-Term Fixes